Diari Oficial de la Generalitat Valenciana


Sumari del DOGV 9982, del 13-11-2024 (2024/11238)

RESOLUCIÓ d'11 de novembre de 2024, per la qual es resol el procediment per a la concessió de subvencions a col·legis professionals, associacions empresarials i associacions professionals de la Comunitat Valenciana, destinades a la realització d'accions de formació en matèria d'innovació disruptiva i intel·ligència artificial, convocades per Resolució de 15 de maig per a l'exercici 2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9982

Data del DOGV
:   13-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11507

CVE
:   CZLV-O-6339-80015

Data del document
:   11-11-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * ajuda pública
    * associació professional
    * col·legi professional

*Antecedents de fet*

Primer. Per l’Orde 4/2023, de 22 de maig, de la Conselleria d’Innovació, Universitats, Ciència i Societat Digital (DOGV 9604, 26.05.2023), es van aprovar les bases reguladores del procediment per a la concessió de subvencions destinades a col·legis professionals, associacions empresarials i associacions professionals de la Comunitat Valenciana destinades a la realització d’accions de formació en matèria d’innovació disruptiva i intel·ligència artificial, convocades per la Resolució de 15 de maig per a l’exercici pressupostari 2024.

D’acord amb la convocatòria, les subvencions es concediran amb càrrec als pressupostos de la Generalitat per a l’exercici 2024, línia: S0515, denominada «Ajudes a les accions de comunicació i formatives per a l’avanç en la transformació digital de col·lectius professionals», per un import global màxim de 800.000,00 euros.

Segon. De conformitat amb l’article 12 de l’Orde 4/2023, la comissió de valoració s’ha reunit el dia 4 de setembre de 2024 i ha emés, després de l’estudi i l’avaluació de les sol·licituds presentades d’acord amb els criteris objectius d’atorgament especificats en l’article 7 de l’orde mencionada, d’acord amb els criteris de valoració del resolc sèptim de la convocatòria i tenint en compte la disponibilitat pressupostària, la valoració provisional.

Per la Resolució del 12 de setembre de 2024, del director general d’Innovació, a la vista de la proposta de la comissió de valoració, es va fer pública la resolució provisional en la pàgina web de la Direcció General d’Innovació, indicant que els interessats podrien formular al·legacions en el termini de 10 dies naturals des de l’endemà de la publicació.

Tercer. De conformitat amb l’article 14 de l’Orde 4/2023, la comissió de valoració es reunix el dia 4 d’octubre de 2024 i en vista que no hi ha hagut al·legacions a la resolució provisional, i en conseqüència cap canvi relatiu al que s’ha ratificat per la comissió de valoració reunida en data 4 de setembre de 2024, s’eleva a definitiva la proposta de resolució provisional de les ajudes adjudicades per a la seua efectiva aprovació i publicació.

Quart. S'ha acordat l'ampliació del termini per a poder presentar la justificació de les subvencions destinades a col·legis professionals, associacions empresarials i associacions professionals de la Comunitat Valenciana per a la realització d'accions de formació en matèria d'innovació disruptiva i intel·ligència artificial, fins al 14 de novembre de 2024 per Resolució de 29 d'octubre de 2024, del director general d'Innovació (DOGV 9969, 30.10.2024).

Considerant el que s’ha manifestat en els paràgrafs anteriors, i d’acord amb el que es disposa en l’article 23 de l’Orde 4/2023, les subvencions concedides es faran públiques pels mitjans electrònics i en el *Diari Oficial de la Generalitat Valenciana*, amb expressió de la convocatòria, el programa, el crèdit pressupostari al qual s’imputen, el beneficiari/ària, la quantia concedida i la finalitat o les finalitats de la subvenció.

*Fonaments de dret*

Primer. De conformitat amb el resolc octau, i següents, i l’article 14 de l’Orde 4/2023, s’eleva la resolució definitiva de concessió de les ajudes.

Segon. Per a dictar esta resolució és competent la persona titular de la Conselleria d’Innovació, Indústria, Comerç i Turisme, en virtut del que s’establix en el punt 1 del resolc octau de la Resolució de 15 de maig de 2024, de la consellera d’Innovació, Indústria, Comerç i Turisme (DOGV 9855, 23.05.2024), per la qual es convoquen estes ajudes per a l’exercici pressupostari 2024.

Per tot això,

RESOLC

*Primer*

Concedir les subvencions que figuren en l’annex I d’esta resolució als col·legis professionals, les associacions empresarials i les associacions professionals de la Comunitat Valenciana, destinades a la realització d’accions de formació en matèria d’innovació disruptiva i intel·ligència artificial per a la convocatòria corresponent a l’exercici pressupostari 2024 pels corresponents imports, amb càrrec a la línia d’actuació línia: S0515, denominada «Ajudes a les accions de comunicació i formatives per a l’avanç en la transformació digital de col·lectius professionals», per un import global màxim de 800.000,00 euros.

*Segon*

Anul·lar la sol·licitud que figura en l’annex II d’esta resolució pels motius que s’especifiquen en este.

Donar per desistides les sol·licituds que figuren en l’annex III d’esta resolució pels motius que s’especifiquen en este.

*Tercer*

Donar publicitat al llistat definitiu, elevat per la comissió de valoració, de les sol·licituds concedides, de les que han sigut anul·lades i les que s’han donat per desistides, tal com es disposa en l’annex que acompanya esta resolució, mitjançant la seua publicació en l’apartat «Tauler d’anuncis» en la pàgina web de la Subdirecció General per a l’Avanç de la Societat Digital i de les Tecnologies Habilitadores Digitals: <https://cindi.gva.es/va/web/sociedad-digital/ajudes-formacio-ia>  i  en el *Diari Oficial de la Generalitat Valenciana*.

Contra esta resolució, que posa fi a la via administrativa, es podrà interposar potestativament recurs de reposició, en el termini d’un mes a comptar de l’endemà de la publicació o notificació, d’acord amb el que establixen els articles 112, 114, 115, 123 i 124 de la Llei 39/2015, d’1 d’octubre, del procediment administratiu comú de les administracions públiques, o recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, computat en els mateixos termes, de conformitat amb el que es disposa en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

Alacant, 11 de novembre de 2024

Nuria Montes de Diego

Consellera d'Innovació, Indústria, Comerç i Turisme

Esta disposició conté annexos. Consulteu-ne la versió en PDF.